《题三洞》
宋代·喻良能

千古巢仙地，嵌空本自然。
一看三叹息，十步九留连。
似入华阳洞，疑通小有天。
何时洗尘垢，来作枕流眠。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。